**KISKŐRÖS VÁROS POLGÁRMESTERE**

#### ELŐTERJESZTÉS

(sürgősséggel a Képviselő-testület 2020. július 15.-i ülésére)

**TÁRGY:** **A 4413/31. HRSZ-ON NYILVÁNTARTOTT INGATLAN TULAJDONJOGÁNAK MEGSZERZÉSE ADÁSVÉTEL ÚTJÁN**

Tóth József a tulajdonában álló 4413/31 hrsz-on nyilvántartott, természetben Kiskőrös, Mező utcában lévő, kivett beépítetlen terület rendeltetésű, 751 m2 alapterületű ingatlant vételre ajánlották fel Kiskőrös Város Önkormányzata (a továbbiakban: Önkormányzat) részére.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 14. §-ban foglaltakra figyelemmel a független ingatlan forgalmi szakértő az ingatlan vételárát 1.800.000,-Ft összegben határozta meg.

A Vagyonrendelet 18. § (1) bekezdése szerint az önkormányzat visszterhes ingatlanvagyon szerzése kizárólag a Képviselő-testület döntése alapján történhet.

A Vagyonrendelet 18. § (3) bekezdése alapján az ingatlanvagyon megszerzése esetén a döntés előkészítése során vizsgálni kell, hogy az ingatlan megszerzése milyen önkormányzati célok megvalósításához és milyen feltételek mellett alkalmas.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja szerint az Önkormányzat helyben biztosítható közfeladata a lakás- és helyiséggazdálkodás.

Az Önkormányzat hosszú távú tervei között a szociális bérlakásállományának átrendeződése, esetlegesen a jelenlegiek kiváltása szerepel.

Az előterjesztés sürgősségének indoka, hogy a szerződés-módosításhoz szükséges dokumentáció a Képviselő-testületi anyag kiküldést követően vált véglegessé.

A fentiekre tekintettel javaslom, hogy a Képviselő-testület járuljon hozzá a határozat-tervezet és annak mellékletét képező adásvételi szerződésben foglalt feltételek szerinti visszterhes vagyonátruházáshoz.

**Kiskőrös, 2020. július 09.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. egyetért azzal, hogy Tóth József tulajdonában levő 4413/31 hrsz-on nyilvántartott, természetben Kiskőrös, Mező utcában lévő, beépítetlen terület rendeltetésű, 751 m2 alapterületű ingatlant 1.800.000,- Ft vételárért adásvétel útján Kiskőrös Város Önkormányzata megvásárolja, elsősorban szociális bérlakás céljára, a határozat-tervezet mellékletét képező adásvételi-szerződésben foglalt feltételekkel,
2. felhatalmazza a polgármestert az adásvételi szerződés aláírására, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal